કેન્દ્રીય કર્મચારીઓ માટે ખુશીખબરી. કેન્દ્રીય કેબિનેટે સાતમા પગાર પંચની ભલામણોને મંજૂરી આપી દીધી છે. કેન્દ્રીય કર્મચારીઓના પગારમાં 23.6 ટકા સુધીના વધારો કરવા માટે લીલીઝંડી આપી દીધી છે. કેબિનેટે મૂળ પગારમાં 14.27% અને ભથ્થા વગેરે મળીને 23.6% સુધી વધારો કરવાની મંજૂરી આપી દીધી છે. જો કે આ પગાર વધારાને ઓછો માનવામાં આવી રહ્યો છે. પગાર પંચની ભલામણ 1 જાન્યુઆરી, 2016થી લાગૂ થશે. એટલે કે કર્મચારીઓને 1 જાન્યુઆરીથી વધેલા પગારનું એરિયર મળશે.